cyanic-selkie/wikianc huggingface dataset:
Ուիլսոնս Պրոմոնտորի
Երկրաբանություն
Պարկի հիմնական մասը զբաղեցնում է հոնոլիտը՝ բաղկացած դևոյան գրանիտից։ Նույն ժամանակ հյուսիսային մասում Յանակի պարանոցում ներկայացված են Օրդովիկի ժամանակաշրջանի նստվածքային տեսակներ։ Տեղագրական ռելիեֆում տեսանելի են ճեղքվածքներ և ջարդոններ, որոնք թափվում են հյուսիսարևմտյան, հյուսիսարևելյան կամ հարավարևմտյան ուղղություններով։ Ենթադրաբար՝ այս կառուցվածքները ունեն համապատասխան տեկտոնական պատմություն՝ թվային կազմում ընդգրկելով Գիպսլենդ և Բասս գոգահովիտները։Կառուցվածքները՝ թափվելով հյուսիսային, հարավային, արևելյան և արևմտյան ուղղություններով նույնպես տեսանելի են։ Հիմնականում դրանք ներկայացնում են մեզոզոյան և կայնոզոյի դարաշրջանների անջատումը․ հրաբխայինի անջատումը ուշ յուրային և վաղ կավային շրջաններին բնութագրական են Strzelecki Group-ին, կվարցի և կաոլինի անջատումը հատուկ է ուշ կավճային շրջանին և Կայնոզոյին՝ Լատրոուբի հովտին (Latrobe Valley Group), ուշ պալեոզոյան և նեոգենյան շրջանի ածխաջրեր՝ Սիսպրեյի համար (Seaspray Group)։
Աշխարհագրական և երկրաբանական ձևերը պարկի տարածքում շատ տարբեր են, դրանց մեջ են մտնում Դարբի, Սկվիկի, Ֆայվ-Մայլ լողափերը, Գրեյթ-Գլեննի և Կլեֆտ կղզիները, Չինամեն-Կրիկ դելտան։ Պարկը գտնվում է գրանիտային լեռնազանգվածի հյուսիսային մասում, որը տարածվում է մինչև հյուսիսարևելյան Թասմանիա և էրոզիայի արդյունքում ձեռք է բերել անսովոր ձև։ Գրանիտի յուրահատուկ ձևերը և տեսքը ավելի լավ կարելի է տեսնել Նորման ջրանցքում։ Պարկի հյուսիսային մասում գրանիտները անցնում են նստվածքային տեսակները և ավազաբլուրները։ Պահպանվող տարածքիների համար բնութագրական են ջրանցքներով ողողված հարթավայրեր, ավազոտ լողափեր և անապատներ։
Կլիմա
Ծովափին սովորաբար փչում են ուժեղ արևելյան և հարավարևմտյան քամիներ։ Քամու արագությունը կարող է հասնել 40-50 մ/վ ։
Բուսական աշխարհ
Պարկի բուսական աշխարհը շատ բազմազան է և ներառում է տաք և սառը չափավոր անձրևոտ անտառներ, լեռնային անտառներ, նոսր անտառներ, ճահիճներ և պահպանվող տարածքներ ։ Պարկի տարածքում աճում են ավելի քան 700 տեսակի բույսեր, ինչպես նաև բուսատեսակներ` հատուկ միայն Թասմանիային։ Պարկում հանդիպում են հարավային սպիտակ մանգրովի անտառներ ։
Թերակղզում հիմնականում աճում են էվկալիպտի անտառներ։
Պարանոցին հատուկ են նոսր անտառները։ Գերակշռում են Casuarina stricta-ները, էվկալիպտները հատկանշական չեն այստեղ։ Ափամերձ ավազաբլուրներում աճում են Leptospermum laevigatum-ները, որոնց բարձրությունը հասնում է 5 մետրի, և Myoporutn insulare-ն։ Պարանոցի խորքում կարելի է հանդիպել Leptospermum laevigatum-ի թփերի, Leucopogon parvifolium և Acacia, որոնց վրա բարձրանում է Banksia integrifolia-ն։ Կոտտերս-Լեյկ ճահճացած շրջանի համար հատուկ է Cladium (Machaerina) junceum-ը` 20 սմ բարձրությամբ։ Ավելի չորային տեղամասերում աճում է Juncus maritimus-ը` մինչև 1 մ բարձրությամբ։ Ճահճի ծայրամասում հանդիպում են Acacia longifolia-ի և Leptospermum lanigerum-ի թփեր, ինչպես նաև Gahnia filum, Melaleuca squarro, Melfleuca ericifolia և Leptospermum juniperinum թփեր, որոնցից մի քանիսի բարձրությունը հասնում է 8 մետրի։
Պարկի գետաբերաններում, ավազաբլուրներում և քարոտ շրջաններում գերակշռում են հետևյալ բուսատեսակները` Leptospermum, Melaleuca և Casuarina: Դարբիի լողափում և մոտակա ավազաբլուրների վրա աճում են Calocephalus brozvnii, Olearia axillaris և Helichrysum spp.` Leptospermum laevigatum-ի հետ։
1907, 1941, 1951 թվականներին պարկում տեղի են ունեցել խոշոր հրդեհներ, որոնց պատճառած վնասները վերականգնվում են մինչ այսօր։ Վերջին խոշոր հրդեհը տեղի ունեցավ 2009 թվականին։
Պատմություն
1790-ական թվականներին պարկի տարածքում հայտնվեցին եվրոպացիներ։ Մինչ այդ տարածքը պատկանում էր Brataualung աբորիգեն ցեղերին, որոնք դադարեցրել են իրենց գոյությունը։ Սկզբում տարածքը հետաքրքրում էր կետորսներին և փոկերի որսորդներին, ովքեր գրեթե 40 տարում մարզում ոչնչացրեցին փոկերին։ 1840-ական թվականներին մարդիկ հետաքրքրվեցին մարզի բարձր անտառներով։ Փայտամթերումները շարունակվեցին մինչև 1906 թվականը, երբ մթերողների բնակավայրը հրդեհից ոչնչացավ։ Մի քանի անգամ անասնաբույծերը փորձեցին թերակղզու վրա կառուցել ֆերմաներ։ Հատկապես հաջողված էր Յանակիի ֆերման (Yanakie), որտեղ տերերը զբաղվում էին ոչխարաբուծությամբ, իսկ հետագայում՝ 1850-1992 թթ․՝ խոշոր եղջերավոր անասունների բուծմամբ ։
1853 թվականի մարտ-ապրիլ ամիսներին պարկ է այցելում նատուրալիստ բժիշկ Ֆերդինանտ վոն Մյուլլերը, ով հետազոտում էր արևելյան և հյուսիսարևելյան եզրը։ 1884 թվականին նատուրալիստների խումբը ճանապարհորդություն կատարեց դեպի թերակղզու փարոս։ Խմբի ղեկավարը՝ Ջոն Գրեգորին, առաջարկեց այստեղ ստեղծել ազգային պարկ։ Առաջարկությանն աջակցեցին Վիկտորիայի նատուրալիստների խումբը (Field Naturalists Club of Victoria) և գետային փոխադրողների տեղական ընկերությունը, որոնք իրականացնում էին ջրային էքսկուրսիաներ և առաջարկում էին տեղեր պիկնիկի համար։ Արդյունքում 1989 թվականի հուլիսի 8-ին հայտարարվեց ժամանակավոր արգելոցի մասին՝ 368,42 կմ2 տարածքով՝ ազգային պարկ ստեղծելու նպատակով ։
1904 թվականին առաջարկվեց պակասեցնել պահեստավորված տարածքը։ Առաջարկը մերժվեց նահանգի պատգամավորների կողմից։ Նույն ժամանակ նատուրալիստների խումբը բացեց ավելի լայն հասարակական ընկերություն՝ ազգային պարկի ստեղծման համար, որին միացան Royal Society-ն, the Royal Geographic Society, the Zoological and Acclimatisation Society, and the Australian Natives Association. Արդյունքում 1905 թվականին հայտարարվեց մշտական արգելոցի տարածքի մասին, որը կազմում էր 303,63 կմ2։ Սկզբում պարկը չէր ներառում ափամերձ տարածքը, այն ավելացվեց 1908 թվականին՝ բացառությամբ ամբողջ երկարության 10 մասերի՝ 200 մ, որոնք նախատեսված էին ձկնորսության համար։ Պարկի մյուս ընդլայնումներն իրականացան 1928, 1947, 1969 թվականներին ։
1908 թվականին պարկի կառավարման համար ստեղծվեց կոմիտե։ Առաջին անտառապահը դարձավ Չարլզ Մասլենանը, իսկ 1910 թվականին նրան միացավ Գորդոն Մատիեսոն։ Ավելի ուշ կոմիտեն հնարավորություն ստացավ վարձելու աշխատողներ և միաժամանակ աջակցել պարկին։ Եկամուտի հիմնական աղբյուր էր համարվում այգու և մի քանի արոտավայրերի վարձույթը։ 1975 թվականին պարկի ղեկավարումը անցավ պարկերի սպասարկման պաշտոնին ։
Հետազոտություն
Թերակղզին հետաքրքիր է հետազոտության համար իր տեղագրությամբ։ Նրան բնութագրական է ինչպես մայրցամաք Ավստրալիան, այնպես էլ Թասմանիա թերակղզին։ Հետազոտություւները սկսվել են մինչ ազգային պարկի ստեղծումը։ Ավստրալիայի օդերևութաբանների բյուրոն հավաքել է օդերևութաբանական դիտարկումներ Ուիլսոնս Պրոմոնտորի փարոսում 1872 թվականից սկսած ։ ․․․ թվականին կատարվեցին առաջին նատուրալիստական հետազոտությունները թերակղզում։ Հետազոտությունները 20-րդ դարի վերջին նվիրված էին թերակղզու աճող աշխարհին, նրա աշխարհագրությանը և պատմությանը։
1960 թվականին Խոուպոմը ուսումնասիրեց պարկի զարգացող աշխարհը։ Նա նմուշներ վերցրեց բույսերից Կոտտերս-Լեյկի արևելյան և արևմտյան ափերից, ինչպես նաև Դարբի գետի մոտից։
Վիկտորիայի ազգային պարկի հաշվապահը և ասոցիացիայի հիմնադիրներից Ռոս Գարնետը եղել է պարկում ուսանողական տարիներին և մի քանի տասնամյակների ընթացքում տեղեկություն է հավաքել պարկի պատմության մասին ։ «A History of Wilsons Promontory» գիրքը գրվել է 1980-ական թվականների սկզբին, բայց չի հրատարակվել։ Միայն 2009 թվականին Վիկտորիայի պարկի գործակալությունը այն հրապարակեց համացանցում։ Գարնետի մեկ այլ գիրք «The Wildflowers of WIlsons Promontory» հրապարակվեց ․․․․ թվականին ։
Տուրիզմ
Երկրորդ համաշխարհային պատերազմի ժամանակ պարկի տարածքում մարզվում էր Ավստրալիայի բանակը, և այն փակ էր հասարակության համար։ Այդ ժամանակ Տիդալ գետի վրա կառուցված շինությունները դարձան նոր տուրիստական գյուղակ, որը բերեց պարկի այցելուների քանակի աճին, որը շարունակվեց 1970-1971 թվականներին պարկի հիմնական ճանապարհի ասֆալտապատմամբ ։
Ծանոթագրություններ
Կատեգորիա:Ավստրալիայի ազգային պարկեր Կատեգորիա:Կատեգորիա ԲՊՀՄ II
Պրայանո
Պրաիանո (Praiano), քաղաք Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը ըստ 2004 թվականի մարդահամարի տվյալերի կազմում է 1911 մարդ, բնակչության խտությունը կազմում է 956 մարդ/կմ²։ Զբաղեցնում է 2 կմ² մակերես։ Փոստային ինդեքս՝ 84010, հեռախոսային կոդ՝ 089։
Ծանոթագրություններ
Կատեգորիա:Իտալիայի բնակավայրեր
Կորլետո Մոնֆորտե
Կորլետո Մոնֆորտե (Corleto Monforte), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 680 մարդ, բնակչության խտությունը կազմում է 13 մարդ/կմ²։ Զբաղեցնում է 58 կմ² մակերես։ Փոստային ինդեքս՝ 84020, հեռախոսային կոդ՝ 0828։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Մագնիսական հոսք
Էլեկտրամագնիսական մակածման երևույթը քանակապես նկարագրելու համար սահմանվում է մագնիսական հոսք կոչվող ֆիզիկական մեծությունը։ Դիտարկենք, համասեռ մագնիսական դաշտում տեղակայված հարթ հաղորդիչ կոնտուր։ Դիցուք, կոնտուրով սահմանափակված մակերևույթի մակերեսն S է, իսկ մագնիսական դաշտի ինդուկցիայի B վեկտորն այդ մակերևույթի n նորմալի հետ կազմում է ալֆա(a) անկյուն։
Մագնիսական հոսք կամ մագնիսական դաշտի ինդուկցիայի հոսք որևէ հարթ մակերևույթով կոչվում է այն սկալյար մեծությունը, որը հավասար է ինդուկցիայի վեկտորի մոդուլի, այդ մակերևույթի մակերեսի և ինդուկցիայի վեկտորի ու մակերևույթի նորմալի կազմած անկյան կոսինուսի արտադրյալին՝
Փ=BScosa
Հաշվի առնելով,որ՝ Bn=Bcosa
Կարող ենք գրել ՝    Փ=BnS
Միավորների ՄՀ-ում մագնիսական հոսքի միավորը վեբերն է (1Վբ)։
1Վբ=1Տ×մ2
Տ-Տեսլա
Կատեգորիա:Մագնիսականություն
Արա Պարթևյան
Արա Միհրանի Պարթևյան (1903, Կ․ Պոլիս), հայ կոմպոզիտոր, դիրիժոր, խմբավար։
Կենսագրություն
1924 թվականին հաստատվել է Փարիզում, 1933 թվականին ավարտել Է։ 1929 թվականին հրատարակվել է Պարթևստանի «Նոր երգեր» շարքը, որին հաջորդել են Ավետիք Իսահակյանի, Վահան Տերյանի, Պետրոս Դուրյանի, Միսաք Մեծարենցի, Ալազանի, Սարմենի խոսքերով գրված բազմաթիվ մեներգեր ու խմբերգեր։ Հեղինակ է օպերայի՝ «Տատրագոմի հարսը» (ըստ Կ․ Զարյանի), սիմֆոնիկ նվագախմբի համար գրված ստեղծագործությունների՝ «Ռապսոդիա», «Գեղջկական համերգ», «Կովկասյան սիմֆոնիա», «Անտառի մեջ, նոյեմբերին» պոեմի, «Պատարագ» օրատորիայի՝ նվիրված Մեծ եղեռնի զոհերի հիշատակին (գրված հայկ․ պատարագի կանոնական տեքստով, 1979 թվականի գրի է առնված ձայնապնակի վրա, Փարիզ), բազմաթիվ կամերային երկերի։ Ավելի քան 40 տարի Փարիզում ղեկավարել է հայկական երգչախումբը։ Իբրև նվագախմբային դիրիժոր հանդես է գալիս 1932 թվականին Ֆրանսիայի տարբեր քաղաքներում, Կ․ Պոլսում՝ հայտագրում ունենալով եվրոպական կոմպոզիտորների, ինչպես և Ա․ Սպենդիարյանի, Ա․ Տեր Ղևոնդյանի, և այլոց ու սեփական ստեղծագործությունները։ 1963 թվականին և 1979 թվականին հեղինակային համերգներով հանդես է եկել Սովետական Հայաստանում։
Կատեգորիա:Հայ կոմպոզիտորներ Կատեգորիա:1903 ծնունդներ Կատեգորիա:Կոստանդնուպոլիս քաղաքում ծնվածներ Կատեգորիա:Կոմպոզիտորներ այբբենական կարգով Կատեգորիա:Հայ խմբավարներ Կատեգորիա:Հայ դիրիժորներ
Լիբանանի հայկական թատրոն
Լիբանանի հայկական թատրոն` Լիբանանում 1930-ական թվականներին հայ թատերական կյանքն աշխուժացել է։ Գասպար Իփեկյանը 1941 թվականին Բեյրութում կազմակերպել է «Համազգային թատերախումբը» (հետագայում՝ Գասպար Իփեկյանի անվան), որը նկատելի հաջողության է հասել 1960-ական թվականներին։
Նույն շրջանում Բեյրութում գործել են նաև «Դրամատիկ» և «Գաբրիել Սունդուկյան» խմբերը։ 1959 թվականին հիմնվել է «Վահրամ Փափազյան թատերախումբը», որի գործունեության սկզբնական փուլը կապված է դերասան և ռեժիսոր Պ. Ֆազլյանի անվան հետ ։
Ելույթներ
Թատրոնը ելույթներ է ունեցել Հայաստանում։ Լիբանանում հայտնի են նաև «Լիբանանյան թատերախումբը» (1950-1954), «Բեյրութահայ քուլիսականների թատերախումբը» (1961-1964), «Թատրոն 67»-ը, «Վարդան Աճեմյան թատերախումբը» (1974 թվականից), «Հայկական շրջուն թատերախումբը» (1981 թվականից, 1987 թվականին ելույթ է ունեցել Երևանում), «Կոմիտաս թատերախումբը», «Դիմակի թատրոնը», «Երիտասարդական թատրոնը» և այլն։
Արտաքին հղումներ
Կատեգորիա:Լիբանանի թատրոններ
Ամերիկահայ թատրոն
ԱՄՆ-ի հայկական թատրոն՝ ԱՄՆ-ի հայաշատ վայրերում 1890-ական թվականներից կազմակերպվել են թատերական միջոցառումներ և ներկայացումներ։ Նյու Յորքի «Հայկական դրամատիկ ընկերության» խմբից (1897-1920) բացի՝ թատերախմբեր են գործել նաև Բոստոնում, Փրովիդենսում, Դետրոյտում, Ֆրեզնոյում և այլուր, որոնք բեմադրել են ժամանակակից հայ և օտար հեղինակների գործերից։ Ամերիկահայ թատրոնի զարգացմանը նպաստել են դերասաններ Ֆլորա Ձաբելը, է. Խիմեթյանը, Մ. Նուրյանը, Պ. Կարապետյանը, 1921-1923 թվականներին՝ Ձարիֆյան ամուսինները («Ձարիֆյան», «Նոր այգ»), 1923 թվականից՝ Սուրաբյան ամուսինները («Սուրաբյան թատերախումբ»), 1921 թվականից՝ Վարյա Մելիքյանը, որոնք ամերիկահայ թատրոն են փոխանցել արևելահայ թատրոնի ռեալիստ, ավանդույթները։ 1950-ական թվականներից գործել են Նյու Յորքի հայկական թատերական միությունը, Լոս Անջելեսի «Պերճուհի», 1960-ական թվականներին՝ «Սևան», «Նորք» և այլ թատերախմբեր։ Տեղի թատերական կյանքին աշխուժություն են հաղորդել Հայաստանից և այլ երկրներից ԱՍՆ տեղափոխված թատերական գործիչները, հիմնել են Նյու Յորքի «Համազգային» (ղեկավար՝ Հրանտ Մարգարյան), Բոստոնի «Պարոնյան» (ղեկավար՝ Հ. Վարդիվառյան), Լոս Անջելեսի «Վարդան Աճեմյան» (ղեկավար՝ ժան Նշանյան), «Հեքիաթն է կանչում» (ղեկավար՝ Գ. Ավետիսյան), Փասադենայի «Սրտավազդ» (ղեկավար՝ Գրիգոր Սաթամյան) և այլ թատերախմբեր։ Ամերիկահայ թատրոնում ճանաչված են դերասաններ Վարո Գրիգորյանը, Առլին Ֆրենսիսը (Գազանչյան), էդ Սեդրակյանը, Մագդա Հարութը, Շաքե Թուխմանյանը, Ռիմա Սարիբեկյանը, Մարի Աբուսեֆյանը, ռեժիսորներ ժան Նշանյանը, Սիրին Գասպարյանը, Նշան Բառլաքյանը և ուրիշներ։ 1990-ական թվականներից ավելի են ընդլայնվել Սփյուռքի և ՀՀ թատերական կապերը, փոխադարձ հյուրախաղերով ելույթներ են ունենում ինչպես անհատ թատերական գործիչներ, այնպես էլ թատերախմբեր։
Կատեգորիա:Ամերիկահայ թատրոն
Աշոտ Չախոյան
Աշոտ Ռուդոլֆի Չախոյան, իրավագետ, գործարար, Արցախյան ազատամարտի մասնակից։
Կենսագրություն
Աշոտ Ռուդոլֆի Չախոյանը ծնվել է 1972 թվականի օգոստոսի 10-ին։ Ավարտել է Խաչիկ Դաշտենցի անվան թիվ 114 միջնակարգ դպրոցը։ 1991 թվականին ընդունվել է «Գալիք» համալսարանի իրավագիտության և մենեջմենթի բաժինը ։
Ծանոթագրություններ
Կատեգորիա:Արիության մեդալակիրներ Կատեգորիա:Հայ ազատամարտիկներ Կատեգորիա:Արցախյան պատերազմի մասնակիցներ հայկական կողմից
Մարսուպիլամի
Մարսուպիլամի (marsupilami, marsupial «պարկավոր» + «ընկեր» բառից), չափազանց հազվադեպ հանդիպող հնարված կենդանի, որի արեալը Ամազոնի հնարված Պալոմբի երկրի ջունգլիներում է։ Մարսուպիլանիի հասակը մոտ մեկ մետր է, գույնը՝ դեղին, սև կետերով ։
Նկարագրություն
Այս կենդանու բնորոշ առանձնահատկություններն են՝ կառչուն ու երկար պոչը, երբեմն մինչև ութ մետր երկարությամբ (իգական սեռի մոտ այն կարճ է, քան արական սեռի մոտ) և հաճախ օգտագործվում է որպես մի տեսակ փոխադրամիջոց (միաժամանակ կատարում է ոտնափայտերի և հարվածամեղմիչ դեր, այն արական սեռին թույլ է տալիս, որ շարժվեն հաստատուն արագությամբ ծառերի միջով և բարձրանալ ժայռեր, իսկ իգական սեռի ներկայացուցիչներին, ի տարբերություն տղամարդկանց, քայլել ոտքի մատների ծայրով)։ Բացի այդ Մարսուպիլամին իր պոչը կարող է օգտագործել որպես զենք՝ գիշատիչներից, ճոճանակներից և կարթերից պաշտպանվելու համար (դրանով մարսուպիլամիները գրավում է պիրանիաներին), ինչպես նաև սիրատածելու համար։
Մարսուպիլամիների բառապաշարը բավականաչափ աղքատիկ է։ Արական և իգական սեռի ներկայացուցիչները կարող են արտաբերել միայն մեկ բառ՝ «Հուբա՜» և «Հուբի՜»։ Այս կենդանիները բազմանում են՝ տանձաձև ձու դնելով։ Մարսուպիլամիների օրվա ուտելիքը տարբեր է, ժամանակ առ ժամանակ նրանք ուտում են մրգեր, բայց ավելի հաճախ նրանք ուտում են պիրանիաներ։
Պատմություն
Մարսուպիլամիին ստեղծել է նկարիչ Անդրե Ֆրանկենը։ Նրանց մասին առաջին տպագրությունը լույս է տեսել 1952 թվականի հունվարի 31-ին «Spirou» ամսագրում }} ։ Կենդանին անմիջապես ձեռք է բերել ճանաչում և մինչև 1960-ական թվակակնները եղել է բելգիական «Spirou et Fantasio» կոմիքսի հերոսը։ Մարսուպիլամիի երկրորդ գալուստը եղել է 1987 ՝ կենդանու (այս անգամ իր ամբողջ ընտանիքի հետ միասին) կոմիքսը վերադարձել է Marsu Productions հրատարակչության կողմից, որի վրա, բացի Ֆրանկենի ստեղծածը, աշխատել են այնպիսի հայտնի նկարիչներ և գրաֆիկական վեպի հեղինակներ, ինչպիսիք են Բատեմը, Գրեգը, Յանը, Ֆոշը և Ադամը։ Մարսուպիլամիի մասին կոմիքսները և գրքերը թարգմանվել են տարբեր լեզուներով (ֆլամանդերեն, գերմաներեն, իսպաներեն, պորտուգալերեն և այլն)։ 1991 թվականին թողարկվել է «Մարսուպիլամիի հանրագիտարանը», իսկ մեկ տարի անց կենդանաբան Ալենա Կվինտարտը կատակով նկարագրել է կենդանու գիտական նկարագրությունը՝ սահմանելով այն որպես Marsupilamus Franquini տեսակ (խաբեությունը շուտով Լոնդոնի կենսաբանները բացահայտել են հասարակությանը)։
Էկրանավորում
Մարսուպիլամիի մասին նկարահանել են երկու մուլտսերիալ և «Ջունգլին է կանչում։ Մարսուպիլամիի փնտրտուքներում» լիամետրաժ ֆիլմը։ Գլխավոր դերերում խաղացել են ֆրանսիացի դերասաններ Ալեն Շաբան, Ջամել Դեբուզը և Լամբեր Վիլսոնը, ինչպես նաև սուպերմոդել Լիա Կեբեդեն։ Ֆիլմի նկարահանումները, որոնք համատեղում էին խաղարկային ֆիլմերի և համակարգչային անիմացիայի տարրերը, տևել են 15 շաբաթ և անցկացվել են Մեքսիկայում (նկարահանումներ բնական պայմաններում), Ֆրանսիայում (տաղավար) և Մալազիայի Բորնեո կղզում (Պալոմբոյի ջունգլիների ընդհանուր նախագիծ)։
Ներկայումս «Ջունգլին է կանչում։ Մարսուպիլամիի փնտրտուքներում» ֆիլմի նկարահանումը համարվում է ամենադրամարկղային ֆիլմը, թողարկվել է ֆրանսիական կինովարձույթում 2012 թվականին։ Այսօր Ֆրանսիայում ֆիլմը դիտել են 5 մլն 225 հազար հանդիսատես (2012 թվականի հուլիսի 19-ի դրությամբ, սա ավելի քան 800 հազար դիտողներով գերազանցել է «Վրիժառուների» (The Avengers) նույն տվյալները և 990 հազարով գերազանցել են «Սառցե դարաշրջան 4» մուլտֆիլմի տվյալները այդ երկրում)։
Արտաքին հղումներ
Կատեգորիա:Կոմիքսների կերպարներ Կատեգորիա:Մուլտֆիլմերի կերպարներ
Պարամագնիսականություն
Պարամագնիսականություն կամ մագնիսականություն, արտաքին մագնիսական դաշտի ուղղությամբ մարմինների մագնիսացման հատկությունն է։ «Պարամագնիսականություն» տերմինը 1845 թվականին ներմուծել է Մայքլ Ֆարադեյը։ Պարամագնիսականուտթյանը բնորոշ է սեփական մագնիսական մոմենտ ունեցող մասնիկներ՝ ատոմներ, մոլեկուլներ, իոններ և միջուկներ պարունակող նյութերին, որոնք կոչվում են պարամագնիսական նյութեր և բնութագրվում են՝ դրական, մագնիսական ընկալունակությամբ։ Մագնիսական դաշտի բացակայությամբ մագնիսական մոմենտ ունեցող մասնիկների տարրական, մագնիսակա մոմենտների, քաոսային ջերմային շարժման հետևանքով պարամագնիսների մագնիսացումը հավասար է զրոյի։ Արտաքին, մագնիսական դաշտի ազդեցությամբ՝ տարրական մագնիսական մոմենտները, ի տարբերություն դիամագնիսականության, կողմնորոշվում են դաշտի ուղղությամբ, և պարամագնիսական նյութը մագնիսանում է։ Թույլ մագնիսական դաշտերում, երբ դաշտով պայմանավորված էներգիան շատ ավելի փոքր է մասնիկների ջերմային շարժման միջին էներգիայից դիտվում է I մագնիսացման աճ՝ մագնիսական դաշտի Н լարվածության մեծացմանը զուգընթաց։ Այստեղ մագնիսական ընկալունակությունն անկախ է դաշտի լարվածությունից, սակայն նվազում ջերմաստիճանի աճի հետ Կյուրիի օրենքով։ Կյուրիի օրենքին են ենթարկվում այն պարամագնիսները, որոնց բնորոշ է թույլ փոխազդեցությունը մագնիսական մոմենտ ունեցող մասնիկների միջև։ Ուժեղ մագնիսական դաշտերում և ցածր ջերմաստիճանների տիրույթում, երբ մագնիսական դաշտը լիովին ճնշում է ջերմային շարժման ապակողմնորոշող ազդեցությունը, և նյութում հաստատվում է մագնիսական հագեցում։ Այս դեպքում մագնիսական ընկալունակության ջերմաստիճանային վարքը նկարագրվում է Կյուրի-Վեյսի օրենքով։ Այս օրենքին են ենթարկվում օրինակ՝ անցումային խմբի և հազվագյուտ հողերի տարրերը։ Մետաղների պարամագնիսականությունը պայմանավորված է հիմնականում ազատ էլեկտրոնների և բյուրեղային ցանցի ատոմների իոնների էլեկտրոնային թաղանթների մագնիսական մոմենտներով։ Զուտ հաղորդականության էլեկտրոնների ներդրումն անկախ է ջերմաստիճանից, դա ակնհայտ է ալկալիական և հողալկալիական մետաղներում, որոնցում մագնիսական մոմենտ ունեն միայն ազատ էլեկտրոնները։ Ֆիզիկայում, պարամագնիսական նյութերն օգտագործվում են գերցածր ջերմաստիճանների ստացման համար։
Արտաքին հղումներ
Կատեգորիա:Մագնիսականություն
Նրան անվանում էին Մումու (ֆիլմ)
«Նրան անվանում էին Մումու» (Её звали Муму), 2015 թվականին նկարահանված ռուսական դրամա, որի ռեժիսորն է Վլադիմիր Միրզոևը ։ Ֆիլմը կամերային սոցիալ-քաղաքական աշխատանք է՝ հիմնված իրական փաստերի վրա ։ Նկարահանումները ավարտվել են 2013 թվականի նոյեմբերին։ Պրեմիերան կայացել է փակ ցուցադրությամբ՝ 2016 թվականի հունվարի 24-ին։
Նույն տարվա սեպտեմբերին ժապավենը ցուցադրվեց «Ամուրի աշուն» կինոփառատոնի շրջանակներում։
2016 թվականի հոկտեմբերին ֆիլմը ցուցադրվել է «ՏՆՏ» հեռուստաալիքով ։
Պատմական հիմք
Ֆիլմը հիմնված է իրական դեպքերի վրա՝ Եկատերինա Գերասիմովայի մասնակցությամբ, որը բլոգոլորտում հայտնի է «Կատյա Մումու» կեղծանվամբ։ 2009-2010 թվականներին նա աշխատել է հատուկ ծառայությունում և ինտիմ հարաբերություններ է ունեցել ընդդիմադիր քաղաքական գործիչների հետ, որոնց շարքում էին Վիկտոր Շենդերովիչը, Իլյա Յաշինը, Էդուարդ Լիմոնովը և ուրիշները։ Այդ հանդիպումները տեսանկարահանվել և որպես կոմպրոմատ տեղադրվել համացանցում ։
Սյուժե
Ֆիլմը նկարահանված է իրական դեպքերի հիման վրա։ Այն պատմում է հերթական սեռական սադրանքների մասին։ Գլխավոր հերոսուհին Եկատերինա Գերասիմովան է՝ հայտնի Մումու անունով, որի «զոհերն» են դարձել շատ ընդդիմադիր գործիչներ ու լրագրողներ ։
Քննադատություն
Ֆիլմի ցուցադրությունը հեռուստատեսությամբ առաջացրեց զանազան կարծիքներ։ Դժգոհություն արտահայտեցին ինչպես իշխանության կողմնակիցները, այնպես էլ նրանց հակառակորդները ։
Արտաքին հղումներ
Կատեգորիա:2015 ֆիլմեր Կատեգորիա:Ռուսական դրամա ֆիլմեր Կատեգորիա:Ռուսերեն ֆիլմեր Կատեգորիա:Իրական դեպքերի հիման վրա նկարահանված ֆիլմեր
Յակութ ալ-Համավի
Յակուտ, արաբ աշխարհագրագետ, պատմիչ և բանասեր։ Ծագումով՝ հույն։
Փոքր հասակում վաճառվել է ստրկության մի արաբ առևտրականի։ Իբրև տիրոջ առևտրական գործակալ, եղել է շատ երկրներում։ 1200 թվականին ազատություն է ստացել։ Գրել է աշխարհագրական այբբենական բառարան («Մուջամ ալ Բուլդան») և «Գրականագետների բառարան»՝ արաբ մատենագիրների մասին։ Արժեքավոր տեղեկություններ է հաղորդում Հայաստանի վերաբերյալ, ընդհանրացրել է արաբ մատենագիրների տվյալները Հայկական լեռնաշխարհի մասին։
Ծանոթագրություններ
Կատեգորիա:Արաբ պատմիչներ Կատեգորիա:Անձինք Կոստանդնուպոլսից Կատեգորիա:Աշխարհագրագետներ Կատեգորիա:Արաբ բանասերներ Կատեգորիա:Արաբ գրողներ Կատեգորիա:Արաբ պատմաբաններ
Պիաջինե
Պիաջինե (Piaggine), քաղաք Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը ըստ 2004 թվականի մարդահամարի տվյալերի կազմում է 1773 մարդ, բնակչության խտությունը կազմում է 29 մարդ/կմ²։ Զբաղեցնում է 62 կմ² մակերես։ Փոստային ինդեքս՝ 84065, հեռախոսային կոդ՝ 0974։
Կոմունայի հովանավորն է Սուրբ Նիկողայոս Զմյուռնացի հրաշագործը, տոնը նշվում է դեկտեմբերի 6-ին։ Կոմունայում հատկապես հարգում են Սուրբ Կույսին, տոնը նշվում է հուլիսի 2-ին և հուլիսի 16-ին, ինչպես նաև Սուրբ Ֆիլոմենային, տոնը նշվում է օգոստոսի 23-ին։
Ծանոթագրություններ
Կատեգորիա:Իտալիայի բնակավայրեր
QWERTY
Պատմություն
QWERTY-ի դասավորությունը ստեղծվել է 1870-ական թվականներին Քրիստոֆեր Լաթամ Շոուլզի կողմից։ Շոուլզը լրագրի խմբագիր էր, ապրում էր Վիսկոնսին նահանգի Միլուոքի քաղաքում։ 1867 թվականի հոկտեմբերին Շոուլզը դիմում է ներկայացրել, որպեսզի արտոնագիր ստանա իր ստեղծած գրամեքենայի համար, որը մշակել էր իր ընկերների՝ Կարլոս Գլիդենի և Սեմյուել Վ. Սոուլի օգնությամբ ։ 1867-1871 թվականներին նրա մշակած մեքենան ուներ ստեղների երկու շարք, որոնցում տառերը դասավորված էին այբբենական կարգով. "<tt>- 3 5 7 9 N O P Q R S T U V W X Y Z 2 4 6 8 . A B C D E F G H I J K L M</tt>" Այդպիսի դասավորությունը շատ հաճախ հանգեցնում էր մեքենայի լծակների կցորդման։ Այդ խնդիրը լուծելու համար Շոուլզը աստիճանաբար փոխում է մեքենան՝ փորձարկելով ստեղների տարբեր դասավորություններ։ 1968 թվականի նոյեմբերին նա փոխում է O-ից Z տառերի դասավորությունը աջից ձախ ։ 1870 թվականի ապրիլին նա ստեղնաշարը դարձնում է չորս շարքով՝ վեց ձայնավորները (A, E, I, O, U և Y) տանելով վերև ու դնելով առանձին շարքում. "2 3 4 5 6 7 8 9 -  A E I . ? Y U O, B C D F G H J K L M Z X W V T S R Q P N"
1873 թվականին Շոուլզի հովանավոր Ջեյմս Դենսմորը Sholes & Glidden գրամեքենայի արտադրության իրավունքները վաճառում է E. Remington and Sons ընկերությանը։ Ռեմինգտոնի մեխանիկները մի քանի ամսվա ընթացքում ավարտում են ստեղնաշարային դասավորության վերափոխումն, ու այն ներկայացվում է հանրությանը . "2 3 4 5 6 7 8 9 -, Q W E . T Y I U O P Z S D F G H J K L M A X & C V B N ? ; R"
Ռեմինգտոնի կատարած մի քանի փոփոխություններից հետո ստեղնաշարն ստացել է ներկայիս տեսքը։ Այբբենական կարգով դասավորված տառերից մնացել է միայն DFGHJKL շարքը ։
Առաջին հայտնի արդյունաբերական գրամեքենան դարձավ «Ռեմինգթոն 1»-ը, որի ստեղնաշարն ուներ QWERTY դասավորությունը։ Հինգ տարի այս մեքենան մնաց միակը, որ ներկայացված էր շուկայում, և գնորդները հասցրին սովորել QWERTY-ին։ 1878 թվականին թողարկվել է Remington No.2-ը՝ առաջին գրամեքենան, որը Shift ստեղնի շնորհիվ հնարավորություն էր տալիս գրել մեծատառեր և փոքրատառեր։
1888 թվականին կազմակերպված արագ տպելու մրցույթում, որը լայնորեն լուսաբանվում էր մամուլի կողմից, հաղթանակ տարավ Մակգուրինը։ Այդ հաղթանակն օգնեց QWERTY ստեղնաշարային դասավորվածությանը ավելի հայտնի դառնալուն։ Այդ ժամանակվանից սկսած գրող մեքենաներ ստեղծողները նախընտրեցին QWERTY-ն, իսկ գրողները սկսեցին տպագրել «կույր»։
Տարածված է միֆ,թե QWERTY-ն փորձ է դանդաղացնելու տպելու գործընթացը այնքան, ինչքան հնարավոր է։ Հակառակը, դա փորձ էր արագացնել տպագրման գործընթացը այդ ժամանակների տեխնիկական սահմանափակումների պայմաններում ։
Հատկություններ
Ստեղնաշարի դիզայնը պետք է լինի այնպիսինը, որ պահպանի երկու ձեռքով տպագրելու հատկությունը։ Երբ մի ձեռքը տպագրում է որևէ տառ, մյուս ձեռքը կարող է պատրաստվել մյուս տառի տպագրմանը, դարձնելով տպագրման պրոցեսը ավելի արագ և արդյունավետ։ Սակայն, երբ մի տող տպագրվում է միայն մեկ ձեռքով, շփոթվելու հավանականությունը մեծանում է, ինչը նպաստում է ռիթմի, արագության և արդյունավետության անկմանը։ QWERTY ստեղնաշարի դեպքում ավելի շատ բառեր կարելի է գրել, օգտագործելով միայն ձախ ձեռքը, քան աջ։ Փաստորեն հազարավոր անգլերեն բառեր կարող են տպագրվել միայն ձախ ձեռքի օգնությամբ, երբ մի քանի հարյուր բառ կարող են տպագրվել, օգտագործելով միայն աջ ձեռքը (Երեք ամենահաճախ հանդիպող տառերը անգլերենում, տպագրվում են ձախ ձեռքի օգնությամբ)։ Բացի այդ, QWERTY ստեղնաշարը ավելի արդյունավետ է ձախլիկների համար։
Ալտերնատիվ ստեղնաշարի ձևեր
QWERTY ստեղնաշարը տվյալ պահին քննադատվում է ինչպես անախրոնիզմ, խնդիրը, որի շնորհիվ առաջացել է QWERTY ստեղնաշարը (լծակների կցորդումը միմյանց հետ) վաղուց լուծված է։ Այդ ժամանակվանից փորձեր են կատարվել սարքել ստեղնաշարեր, որի շնորհիվ հնարավորություն կտրվեր ավելի արագ տպագրել։ Սակայն, երբ մի ամբողջ տող տպագրված է մի ձեռքով շփոթվելու հավանականությունը ավելի է մեծանում, որը կարող է բերել գործընթացի տեպմի, արագության և արդյունավետության անկմանը։ QWERTY ստեղնաշարի դեպքում ավելի շատ բառեր կարելի է գրել օգտագործելով միայն ձախ ձեռքը, քան աջ։ Փատորեն, հազարավոր անգլերեն բառեր կարող են գրվել միայն ձախ ձեռքով, այն ժամանակ, երբ մի քանի հարյուր բառ կարող են գրվել, օգտագործելով միայն աջ ձեռքը։
Դվորակի ստեղնաշար
1936 թվականին Վաշինգտոնի համալսարանի պրոֆեսոր Ավգուստ Դվորակը որոշեց վերադառնալ ստանդարտ ստեղնաշարի ակունքներին և գիտաանորեն ապացուցել, նոր ստեղնաշարի անհրաժեշտութունը։ Իր հետազոտության արդյունքը դարձավ նոր ստեղնաշարի հայտնագործումը, որը կրեց հեղինակի անունը։ Այդ ստեղնաշարի հիմնական սկզբունքը՝ առավելագույն հարմարավետություն պարգևելն է տպագրողին։ Չնայած նրան, որ Դվորակի ստեղնաշարը մշավել է բոլոր կանոններով հաշվի են առնվել էրգոնոմիկայի բոլոր նկատառումները և ընդգրկված է Windows-ի ստեղնաշարների ցուցակների մեջ։ Այդ ստեղնաշարով աշխատում են համակարգչի օգտատերերի ընդամենը 2 %-ը։ 1943 թվականի դեկտեմբերին Դվորակը գրել է․
Քոլմակի ստեղնաշար
Քոլմակի ստեղնաշարը մշակել է Շայ Քոլմանը 2006 թվականին, անգլերեն լեզվով տպելու համար։ Անունը սերում է Քոլման+Դվորակ անվանումից։ Ստեղնաշարը հարմարեցված է ժամանակակից համակարգիչներին և ըստ Քոուլմանի հավաստմամբ, այդ ստեղնաշարը կարող է լուծել այնպիսի խնդիրներ, ինչպիսիք են․
Հետաքրքիր է նաև այն փաստը, որ ստեղնի մոտ գտնվում է ևս մեկ ստեղն՝ ։
Ծանոթագրություններ
Կատեգորիա:Ստեղնաշարային դասավորություններ Կատեգորիա:Ամերիկյան հայտնագործություններ
Լի Սյանլուն
Ավարտել է Քեմբրիջի համալսարանի Տրինտի քոլեջը, մաթեմատիկոս։ Ծառայել է բանակում։ Զբաղեցրել է տարբեր նախարարական դիրքեր։ 2015 թվականին Լի Սյանլունի ղեկավարությունը ընդգրկվել աշխարհի տասնյակ էֆեկտիվ կառավարություններում, Համաշխարհային Տնտեսական Ֆորումի տարբերակներով։
Հետքարքրի փաստեր
Լի Սյանլուն ստանում է աշխարհի ամենամեծ աշխատավարձը պետությունների ղեկավարների շարքում, տարին ավելին քան 2-ից 2,5 միլիոն դոլար ։
Ծանոթագրություններ
Կատեգորիա:Փետրվարի 10 ծնունդներ Կատեգորիա:1952 ծնունդներ Կատեգորիա:Սինգապուրի վարչապետներ Կատեգորիա:Պետության գործող ղեկավարներ Կատեգորիա:Սինգապուրում ծնվածներ Կատեգորիա:Հարվարդի համալսարանի շրջանավարտներ Կատեգորիա:Քեմբրիջի համալսարանի շրջանավարտներ Կատեգորիա:Սինգապուրի քաղաքական գործիչներ
Պարանային բազմանկյուն
Պարանային բազմանկյուն, մեկ հարթության մեջ գտնվող ուժերի համազորին որոշման գրաֆիկական եղանակ։ Կիրառվում է կրող կոնստրուկցիաների գրաֆիկական հաշվարկի ժամանակ, հարթ համակարգերի ծանրության կենտրոնի և իներցիայի մոմենտի որոշման համար։ Պարանային բազմանկյանյան և ուժային բազմանկյան համատեղ կառուցումը կիրառվում է նաև հարթ հատույթների երկրաչափական բնութագրերի որոշման, ինժեներային հիդրավլիկայի և տնտեսագիտության մի շարք խնդիրների լուծման համար։
Կատեգորիա:Բազմանկյուններ
Բորիս Յակոբի
Բորիս Յակոբի (Մորից Հերման) (Moritz Hermann von Jacobi, Борис Семёнович Якоби, ), ռուս ֆիզիկոս և էլեկտրատեխնիկայի բնագավառի գյուտարար։ Պետերբուրգի ԳԱ ակադեմիկոս (1839, թղթակից անդամ՝ 1838)։
Կենսագրություն
Սովորել է Բեռլինի և Գյոթինգենի համալսարաններում։ 1835 թվականից ապրել է Ռուսաստանում։
Զբաղվել է էլեկտրականության գործնական կիրառման հարցերով, նախագծել մի քանի էլեկտրաշարժիչ է։ Լենցի հետ հետազոտել է էլեկտրամագնիսները և առաջարկել դրանց հաշվարկի մեթոդներ (1838-1844)։
Ցարական աշխատանքներ ունի նաև հեռագրության բնագավառում (նախագծել է շուրջ 10 տեսակի հեռագրային ապարատ, ստեղծել է գալվանապլաստիկան։
Տես նաև
Կատեգորիա:Ռուս ֆիզիկոսներ Կատեգորիա:Ֆիզիկոսներ այբբենական կարգով Կատեգորիա:Պրուսիայի գիտությունների ակադեմիայի անդամներ Կատեգորիա:Ռուս գյուտարարներ Կատեգորիա:Ռուս ճարտարագետներ Կատեգորիա:Հումբոլդտի համալսարանի շրջանավարտներ Կատեգորիա:Գյոթինգենի համալսարանի շրջանավարտներ Կատեգորիա:Գերմանիայի հրեաներ
Բաղրամյան (Արարատի մարզ)
Կլիման
Գտնվում է Արարատյան դաշտում, ծովի մակերևույթից 838 մ բարձրության վրա, տարեկան ամենաբարձր ջերմաստիճանը տատանվում է +39 +41 աստիճան ամենացածրը -29 -31 աստիճան։ Տարեկան տեղումների միջին քանակը կազմում է մոտավորապես 250 մմ, բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։
Բնակչություն
Ըստ ՀՀ 2011 թ. մարդահամարի արդյունքների` Բաղրամյանի մշտական բնակչությունը կազմել է 1614, առկա բնակչությունը` 1537 մարդ ։ Բնակիչները հայեր են, որոնց նախնիների մի մասը 1828-1829 թթ. տեղափոխվել է Պարսկահայաստանի Խոյի և Սալմաստի շրջաններից ։
Բաղրամյանի բնակչության փոփոխությունը ժամանակի ընթացքում` ստորև.
Տնտեսություն
Գյուղն ունի 460 տնտեսություն, ունի կապի հանգույց, միջնակարգ դպրոց, մանկապարտեզ, մշակույթի պալատ, գրադարան և բուժկետ։ Մշակույթի պալատը և մանկապարտեզը գտնվում են անմխիթար վիճակում և չեն գործում։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 306.6 հա։ Գյուղատնտեսական հողահանդակները ոռոգվում են, դրանք զբաղեցնում են ողջ մակերեսի 70 %։ Համայնքի հողերի գրեթե կեսն օգտագործում են որպես վարելահողեր զբաղեցնելով մոտ 174.5 հա։ Պտղատու և խաղողի այգիները կազմում են համապատասխանաբար 33.3 հա և 50.5 հա։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ՝ լոլիկ, տաքդեղ, սմբուկ, ձմերուկ, սեխ, ինչպես նաև հացահատիկ, զբաղվում են նաև կաթնամսատու անասնապահությամբ։
Հղումներ
Կատեգորիա:Արարատի մարզի գյուղեր Կատեգորիա:1829 թվականին հիմնադրված բնակավայրեր
Վիձեմե
Վիձեմե (Vidzeme), պատմական մարզ Լատվիայի կենտրոնում, Այվիեկստե գետից արևմուտք (մինչ 1929 թվականը Դաուգավայից հյուսիս)։
13-րդ դարից՝ Լիվոնիայում, 1561 թվականից՝ Անդրդվինայան դքսությունում։ 1629 թվականին Լիվոնիան բաժանվեց՝ Վիձեման մտավ Շվեդիայի Լիֆլյանդիա նահանգի կազմի մեջ, այն ժամանակ, երբ Լատգալիան միացավ Լեհաստանին։ 1710-1917 թվականներին Վիձեմեն ընդգրկված էր Ռուսական կայսրության Լիֆլյանդական նահանգի կազմում։
Հատկություն
Հատկություն, փիլիսոփայական հասկացություն, որը ներկայացնում է իրի այն կողմը, որով այն տարբերվում է այլ իրերից կամ էլ նման է համանման իրերին։ Ճանաչելով իրերի հատկությունների ամբողջությունը, մարդը ճանաչում է հենց իրերը, դրանց որակական որոշակիությունը։ Հատկությունները անփոփոխ չեն մնում։ Նույնիսկ միևնույն իրի հատկությունը ինչ-որ անփոփոխ և բացարձակ բան չէ։ Պատկանելով իրին, հատկությունը միշտ դրսևորվում է մյուս իրերի հետ հարաբերությունների մեջ, և այդ պատճառով հատկության բնույթը փոխվում է՝ նայած, թե տվյալ հատկությունը որ իրի հետ հարաբերության մեջ է բացահայտվում։ Այսպես, տվյալ նյութն անթափանց է մասնիկների մի տեսակի և թափանցիկ մյուս տեսակի համար։ Որոշ հատկությունների փոփոխության հետ փոխվում են մյուսները։ Օրինակ, մարմնի շարժման արագության մեծացման հետ մեծանում է նրա զանգվածը։ Այսպիսով, իրերի հատկություններն ունեն հարաբերական բնույթ, սակայն, իդեալիզմին հակառակ, դրանք չեն դառնում պակաս իրական։ Հատկությունները բաժանվում են էականի և ոչ էականի, անհրաժեշտի և պատահականի։ Առանձնահատուկ բնույթ են կրում այն իրերի հատկությունները, որոնք ներգրավվում են մարդու գործունեության մեջ։ Ամբողջ մատերիային անհրաժեշտորեն հատուկ հատկությունները կոչվում են ատրիբուտներ։
Կատեգորիա:Փիլիսոփայական տերմինաբանություն Կատեգորիա:Գոյաբանություն Կատեգորիա:Մետաֆիզիկայի հասկացություններ
Մագնիսական գործարկիչ
Կատեգորիա:Սարքեր Կատեգորիա:Կոմուտացիոն սարքեր
Դավիթ Յազիջյան
Դավիթ Միսակի Յազիջյան, Խորհրդային Միության հերոս (մայիսի 31, 1945), կրտսեր լեյտենանտ։
Կենսագրություն
Հերոսի կոչմանն արժանացել է 1945-ի մարտին Կյուրստին (այժմ՝ Կոստշին) քաղաքի գրավման մարտերում ցուցաբերած սխրագործությունների համար։ 1946 թվականին զորացրվել է։
Պարգևներ
Պարգևատրվել է Խորհրդային Միության հերոսի Ոսկե աստղ մեդալով, Լենինի, Կարմիր դրոշի, Կարմիր աստղի, Հայրենական պատերազմի 1-ին աստիճանի շքանշաններով, մեդալներով։
Արտաքին հղումներ
Կատեգորիա:Լենինի շքանշանի ասպետներ
Samsung Galaxy S4
Samsung Galaxy S4 (GT-19500, GT-19505, GT-19506, GT-19515), սմարթֆոն չորրորդ սերնդի Galaxy S թողարկել է Samsung Electronics ընկերությունը 2013 թվականի մարտի 15-ին Նյու Յորքում։ Վաճառքի է հանվել 2013 թվականի ապրիլի 26-ին 155 երկրներում ։ Իր նախորդից՝ Samsung Galaxy S III, այս մոդելը տարբերվում է ավելի մեծ էկրանով և բարձր բանաձևով (Full HD)։ Մասնավորապես օգտագործելով ճակատային տեսախցիկը սմարթֆոնը կարող է բռնել տեսողությունը և դադարեցնել վիդեո նվագարկումը, եթե տեսողությունը ուղղված չէ էկրանին։ Բացի այդ սմարթֆոնը ինքնաբերաբար կարող է բեռնել տեքստի հաջորդ էջը, եթե տեսողությունը ուղղված է նախորդ ընթացիկ էջին ։
Արտաքին դիզայնը
Այս մոդելի դիզայնը նման է իր նախորդի դիզայնին չնչին փոփոխություններով։ Փայլուն պատյանը պատրաստված է պոլիկարբոնատից և ունի տեքստային մակերես։ Հասանելի են սև(«Black Mist»), սպիտակ(«White Frost»), կապույտ(«Blue Arctic»), շականակագույն(«Brown Autumn»), կարմիր(«Red Aurora»), մանուշակագույն(«Purple Mirage») և վարդագույն(«Pink Twilight») տարբերակները։Հետագայում ի հայտ եկան նոր LaFleur Edition և Black Edition տարբերակները։ 2014 թվականի Օլիմպիական խաղերի ժամանակ բաց է թողնվել նոր Active(19295) տարբերակը, օլիմպիական խորհրդանիշով։Էկրանի անկյունագիծը 5 դյուրմ, չափերը-136, 6x69, 8մմ, իսկ հաստությունը 7.9մմ ։
Սարքավորման դրույթը
Exynos 5 Octa ներառում է չորս միջուկանի ARM Cortex-A15 և ARM Cortex-A7 դրանք աշխատում են «big.LITTLE» սկզունքով, որը կարող է միանալ միջուկների երկու խմբի հետ՝ կախված արտադրողի պահանջներից ։ Որոշ շուկաների համար արտադրում են չորս միջուկով սարքավորված Qualcomm Snapdragon 600 պրոցեսորը, 1, 9 ԳՀց հաճախականությամբ (մոդելի համարը GT-19505)։ Ռուսաստանում հեռախոսը ի սկզբանե ներկայացվել է ութ միջուկանի տարբերակով առանց LTE աջակցության ։
Ճիշտ անյպես, ինչպես և նախորդ դրոշակիր Samsung Galaxy S3 ( i9300), այնպես էլ Galaxy S4 վրա կիրաովող էկրանը ունի Super AMOLED HD տեխնոլոգիան, նախկինից տարբերվելով չափսերով (4.99"ընդդեմ 4.8"), և բարձրացնելով բանաձևը (1920*1080 ընդդեմ1280*720) և ավելի շատ  պիքսելներ մեկ դյուրմում։Էկրանը ծածկված է պաշտպանիչ ապակիով, որը պատրաստված է Gorilla Glass 3 տեխնոլոգիայով, այն նաև համարվում է ոչ բաժանելի։Սա էկրանի չափսերը համեմատաբար փոքրանում են և բարելավում է էկրանի գունային վերարտադրությունը։ Այս մոդելի վրա կառուցվել են մի շարք նոր սենսորներ դրանք մթնոլորտային ճնշման, ջերմաստիճանի, խոնավության չափման համար, ինչպես նաև իմֆրակարմիր լուսադիոտային LED ցուցիչ, որը թույլ է տալիս սմարթֆոնը օգտագործել որպես ունիվերսալ հեռակառավարման վահանակ ։.
Արտաքին հղումներ
Կատեգորիա:Սմարթֆոններ Կատեգորիա:Սամսունգ
Կուքարո Վետերե
Կուքարո Վետերե (Cuccaro Vetere), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 622 մարդ, բնակչության խտությունը կազմում է 37 մարդ/կմ²։ Զբաղեցնում է 17 կմ² մակերես։ Փոստային ինդեքս՝ 84050, հեռախոսային կոդ՝ 0974։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Ասենս (կոմունա)
Ասենս (Assens Kommune), դանիական կոմունա Հարավային Դանիա մարզի կազմում։ Տարածքը՝ 512,2 կմ², ինչը կազմում է Դանիայի մակերեսի 1,19 %-ը՝ առանց Գրենլանդիայի և Ֆարերյան կղզիների։ 2008 թվականի հունվարի 1-ի տվյալներով բնակչության թիվը 42054 մարդ է (տղամարդիկ՝ 20984, կանայք՝ 21070, օտարերկրացիները՝ 1050)։
Պատմություն
Կոմունան ձևավորվել է 2007 թվականին հետևյալ կոմունաների միացումից.
Արտաքին հղումներ
Կատեգորիա:Հարավային Դանիա (մարզ) Կատեգորիա:2007 թվականին հիմնադրված բնակավայրեր
BBC Sport
Պատմություն
BBC-ին ուներ սպորտային հարթակ առանձին հաղորդումներով BBC Sport-ի հիմնադրումից տասնամյակներ առաջ։ BBC-ին առաջին անգամ սկսեց սպորտային ծառայություններ ներկայացնել 'BBC Sport' անվան տակ 1988 թվականից Ամառային օլիմպիական խաղեր 1988 թ.-ի ժամանակ ։
2007 թվականի մայիսին BBC Sport-ը և մի քանի այլ ստորաբաժանումներ տեղափոխվեցին Սոլֆորդ ։ Այսպիսով BBC-ի որոշ ճյուղեր դուրս եկան Լոնդոնից և տեղափոխվեցին հյուսիս, որտեղ ծախսերը կրճատվեցին։
Ֆուտբոլ
BBC-ին կիսում է Ֆուտբոլի աշխարհի առաջնության հեռարձակման իրավունքը ITV-ի հետ։ Հավասար կիսվում է խմբային փուլի և փլեյ օֆֆ փուլի հանդիպումների հեռարձակումը, իսկ կիսաեզրափակիչները և եզրափակիչը ցուցադրում են երկու ընկերությունները։
BBC-ին ցուցադրում է Պրիմիեր լիգայի տեսությունը Օրվա խաղ հաղորդումով, որը մեկնաբանում է Գարի Լինեկերը 1999 թվականից։
Ծանոթագրություններ
Կատեգորիա:Մարզական հեռուստաընկերություններ Կատեգորիա:BBC
Հատիկավորված պարարտանյութեր
Հատիկավորված պարարտանյութեր, գրանուլացված պարարտանյութեր, մանրահատիկ կամ գնդիկավոր քիմիական նյութեր։ Մորուն են, օժտված ագրոտեխնիկական լավագույն հատկություններով։ Օրինակ, հատիկավորված սուպերֆոսֆատն ավելի դանդաղ է ռետրոգրադացվում (դժվարմատչելի դառնում), քան փոշենմանները, քանի որ հողի հետ նրա շփման տեսակարար մակերեսը փոքր է։ Այդ պատճառով բույսերը հատիկավորված սուպերֆոսֆատը գրեթե լրիվ օգտագործում են։ Հատիկավորված պարարտանյութերը առավել արդյունավետ են, երբ դրանք սերմերի հետ լցնում են փոսիկները և ածուները։
Կատեգորիա:Պարարտանյութեր Կատեգորիա:Գյուղատնտեսություն
Մագնետրոն
Մագնետրոն (հուն. μαγνή (τις), մագնիս և Էլեկ (տրոն)), բառի սկզբնական և լայն իմաստով՝ կոաքսիալ գլանային դիող, որը տեղադրված է իր առանցքով ուղղված մագնիսական դաշտում։ Էլեկտրոնային տեխնիկայում՝ գերբարձր հաճախականության իմպուլսային և անընդհատ տատանումների գեներացման սարք, որում էլեկտրոնների փոխազդեցությունը գերբարձր հաճախականության դաշտի էլեկտրական բաղադրիչի հետ տեղի է ունենում այնպիսի տարածության մեջ, որտեղ հաստատուն մագնիսական դաշտն ուղղահայաց է հաստատուն էլեկտրական դաշտին։ «Մագնետրոն» տերմինն առաջարկել է ամերիկացի ֆիզիկոս Ա. Տալը (A. Tull)։ Կառուցվածքային առանձնահատկությունների և բարձր օ. գ. գ-ի (մինչև 80%) շնորհիվ լայն տարածում են գտել բագմառեզոնատորային մագնետրոնները (նկ.)։ Կիրառվում է հիմնականում ռադիոլոկացիոն սարքավորման մեջ։
Կատեգորիա:Սարքեր
Յունուս Էմրե
Յունուս Էմրե (Yunus Emre, ), թյուրք բանաստեղծ, սուֆիզմի հետևորդ։ Մեծ ազդեցություն է ունեցել թուրքական գրականության վրա ։ 1991 թվականը ՅՈՒՆԵՍԿՕ-ն հայտարարել էր «Յունուս Էմրեի համաշխարհային տարի» ։
Համարվում է թուրքական քնարերգության հիմնադիրներից մեկը։ Նրա ամենահայտնի արտահայտություններից է «Sevelim ve sevilelim» արտահայտությունը, որը թուրքերենից թարգմանած նշանակում է «Եկեք սիրենք և լինենք սիրված»։ Նրա աշխատությունների լեզուն մոտ է եղել Կենտրոնական և Արևմտյան Անատոլիայի բնակչության առօրյա խոսակցական լեզվին ։
Ահմեդ Յասավիի և Սուլթան Վելեդի հետ միասին առաջին անգամ խոսակցական թյուրքերենը սկսել է կիրառել քնարերգության մեջ, այլ ոչ թե պարսկերենը կամ արաբերենը։
Բացի թյուրքերենից, ստեղծագործել է նաև արաբերենով և պարսկերենով։
Հիշատակ
2014 թվականին նկարահանվել է «Յունուս Էմրե. սիրո ձայնը» ֆիլմը (Yunus Emre — Aşkın Sesi), որտեղ գլխավոր դերում հանդես է եկել թուրք հայտնի դերասան Դեվրիմ Էվինը։
Արտաքին հղումներ
Կատեգորիա:Թուրք գրողներ Կատեգորիա:Թուրք բանաստեղծներ Կատեգորիա:Թյուրքալեզու բանաստեղծներ Կատեգորիա:Օսմանյան կայսրության գրողներ Կատեգորիա:Թուրքիայի քաղաքական գործիչներ
Կվիլու
Կվիլու, Կոնգոյի Դեմոկրատական Հանրապետության 26 նահանգներից մեկը ։ Վարչական կենտրոնը Կիկվիտ քաղաքն է։ Անունը ծագում է Կվիլու գետից, որը հատում է նահանգը հարավից հյուսիսիս։
Վարչական շրջաններ
Քաղաքներն ու տարածքներն են.
Պատմություն
Կվիլուն, որպես նահանգ, վարչականորեն հաստատվել է 1962-1966 թվականներին։ Սակայն կենտրոնական կառավարությանը ստանձնում է դրա ղեկավարումը Կոնգոյի հարավարևմտյան հատվածում տեղի ունեցած ապստամբության պատճառով։ Պիեր Մուլելեի ապստամբ կառավարությունը Կվիլու նահանգից հեռացավ 1964 թվականի հունվարին ։ Իրավական իշխանությունը կրկին նվաճեց նահանգը 1965 թվականի հունիսին։ Նահանգային կառավարությունը վերականգնվեց 1966 թվականի հունվարի 18-ին, բայց Կվիլուն միավորվեց Կվանգո և Մայի-Նդոմբե շրջանների հետ՝ ստեղծելով Բանդունդու նահանգը։
Արտաքին հղումներ
Կատեգորիա:Կոնգոյի Դեմոկրատական Հանրապետության նահանգներ
Վոնաեմիտվայամ
Վոնաեմիտվայամ  (Вонаемитваям), գետ Կամչատկայի երկրամաս հյուսիսարևելյան մասում։ Գետի երկարությունը 10 կմ է։ Հոսում է Օլյուտորսկի շրջանում, Կամչատկայի երկրամասում ։ Թափվում է Բերինգի ծով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Պերուի հնդկացիների լեգենդները (մուլտֆիլմ)
«Պերուի հնդկացիների լեգենդները» («Легенды перуанских индейцев»), խորհրդային կարճամետրաժ մուլտիպլիկացիոն ֆիլմ, որն ստեղծվել է 1978 թվականին «Սոյուզմուլտֆիլմ» ստուդիայում և պատմում է Պերուի՝ շուրջ 1800 տարի առաջ ապրած հնդկացիների լեգենդի մասին ։ Վլադիմիր Պեկարի «ազգագրական ֆիլմերի» շարքի առաջին մուլտֆիլմն է։
Սյուժե
Մուլտֆիլմը ներկայացնում է երկու կիսաստված եղբայրների մասին պատմող լեգենդը, որոնք դաստիարակվել են սուրբ գորտի կողմից։ Մեծանալուց հետո եղբայրները գնում են մարդկանց աշխարհը՝ նվիրելով նրանց երջանկություն և փրկելով չար հրեշներից։ Սակայն հրեշներից մեկը՝ Ռիկուայը, կենդանի է մնում եղբայրների հետ կռվից հետո։ Նա խաղում է կրտսեր եղբորը՝ նրա մոտ ուղարկելով քառասնոտնանուն, որը նրան տանում է Ռիկուայի դաշնակցի՝ կախարդուհու մոտ։ Վերջինս կրտսեր եղբորը խնդրում է մարդկանց նվիրել զենք, որն սկսում է սպանել մարդկանց։ Միայն ավագ եղբոր ու աստվածների միջամտությունն է փրկում մարդկանց լիակատար ոչնչացումից։
Ռիկուայի ու նրա դաշնակիցների շուտափույթ մահվանից հետո կրտսեր եղբայրը պատժվում է՝ ստիպվելով պահել երկինքը, իսկ ավագ եղբայրն անհետանում է։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:1978 մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր
Լավիանո
Լավիանո (Laviano), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 1590 մարդ, բնակչության խտությունը կազմում է 28 մարդ/կմ²։ Զբաղեցնում է 56 կմ² մակերես։ Փոստային ինդեքս՝ 84020, հեռախոսային կոդ՝ 0828։
Ծանոթագրություններ
Կատեգորիա:Իտալիայի բնակավայրեր
Դոմինիկո Մերլինի
Դոմինիկո Մերլինի (Dominik Merlini, ), իտալա-շվեյցարական ծագմամբ լեհ ճարտարապետ, ուշ կլասիցիզմի ներկայացուցիչ։
Կենսագրություն
Դոմինիկո Մերլինին ծնվել է 1730 թվականին Լուգանոյում։ 1750 թվականից մինչև մահն ապրել է Լեհաստանում։ 1768 թվականին դարձել է ազնվական, ավելի ուշ` 1773 թվականին՝ թագավորական ճարտարապետ։ Առավել հայտնի է Վարշավայում ստեղծած թագավորական բաղնիքների զբոսայգու (Լազենկի զբոսայգի) համար։
Վարշավայում և Լեհաստանի այլ քաղաքներում կառուցել է մի շարք հասարակական և մասնավոր շինություններ՝ հաճախ համագործակցելով Յան Քրիստիան Կամսետզերի և Յոհան Քրիստիան Շուի հետ։ Ստեղծագործել է Ստանիսլավա Օգոստոս Պոնատովսկու դարաշրջանին տիպիկ լեհական կլասիցիզմին ոճով։ Մերլինիի վրա մասամբ ազդեցություն է ունեցել Պալադիոն և նրա աշխատանքում կան ուշ բարոկկո ոճի որոշ տարրեր, ինչպես օրինակ ոսկու առատ օգտագործումը։
Արտաքին հղումներ
Կատեգորիա:Իտալացի ճարտարապետներ Կատեգորիա:Լեհ ճարտարապետներ
Ալեքսանդր Պրոկոպիև
Ալեքսանդր Պրոկոպիև (Александар Прокопиев), ), մակեդոնացի ժամանակակից գրող, գրականագետ, բանասիրական գիտությունների դոկտոր։ Աշխատում է Հյուսիսային Մակեդոնիայի մայրաքաղաք Սկոպիեի Կյուրեղի և Մեթոդիոսի անվան համալսարանի մակեդոնական գրականության ինստիտուտում ։ Համբավվել է նաև որպես գրող, էսսեիստ և հարավսլավական Idoli երաժշտախմբի նախկին անդամ   ։
Կենսագրություն
2012 թվականին արժանացել է «Բալկանիկա 2010» միջազգային գրական մրցանակի՝ «''Փոքրիկ մարդ. պատմություններ ձախ գրպանից» (մակեդոներեն՝ «Човечулец: Bајки од левиот џеб''») գրքի համար ։
Ծանոթագրություններ
Կատեգորիա:Գրականագետներ Կատեգորիա:Հյուսիսային Մակեդոնիայի գրողներ
Վոյամպոլկա (գետ)
Վոյամպոլկա (Воямполка), գետ Կամչատկա թերակղզու հյուսիսարևելյան մասում։ Գետի երկարությունը 167 կմ է, ավազանի տարածքը 167 կմ2։ Հոսում է Տիգիլսկի շրջանում, Կամչատկայի երկրամասում ։ Թափվում է Օխոտի ծով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ժան-Մարի Լը Պեն
Ժան-Մարի Լը Պեն, ֆրանսիացի քաղաքական գործիչ, Եվրախորհրդարանի պատգամավոր։ Հավատարիմ է ազգայնական հայացքներին։
Կենսագրություն
Լը Պենը ծնվել է Ֆրանսիայի Բրետան նահանգի ատլանտյան ափի փոքրիկ գյուղերից մեկում, ձկնորսի և զգեստագործի ընտանիքում։ 1942 թվականին նրա հայրը ձկնորսության ժամանակ ականի վրա պայթեց և Լը Պենը դարձավ այսպես ասած «ազգային որբ» (pupille de la nation), այսինքն նա մեծացավ պետական միջոցների հաշվին։ Պետական միջոցների հաշվին նա սովորել է Վանի ճիզվիթական քոլեջում։ Գերմանական օկուպացիայի տարիներին Լը Պենը ցանկացել է միանալ դիմադրության շարժմանը, սակայն նրան մերժել են։ Ճեմարանն ավարտելուց հետո Լը Պենն ընդունվեց Փարիզի համալսարանի իրավաբանական ֆակուլտետը և դարձավ դրա ուսանողական ասոցիացիայի նախագահը։
1953 թվականին ստեղծեց կամավոր ուսանողների խումբ, որը պետք է օգներ Նիդերլանդներում ջրհեղեղից տուժածներին։
Համալսարանը ավարտելուց հետո Լը Պենը մեկնեց ծառայության, իսկ 1954 թվականին տեղափոխվեց Հնդկաչին։ Հրադադարի պայմանագրի կնքումից անմիջապես հետո նա ծառայությունը շարունակել է Սուեզի ջրանցքում։
Լը Պենը քաղաքական կարիերան սկսել է պուջիստների շարքերում և 1956 թվականին դարձել է խորհրդարանի ամենաերիտասարդ անդամը։
Որպես պատգամավոր ՝ նա երկարատև արձակուրդ վերցրեց ռազմական գործողություններին մասնակցելու համար։ Արտերկրյա լեգիոնի 1-ին պարաշյուտային գնդի կազմում նա մասնակցել է Սուզեի գործողությանը և Ալժիրի անկախության պատերազմին։ Լը Պենին քաղաքական հակառակորդները մեղադրել են ալժիրցի ապստամբներին կտտանքների ենթարկելու մեջ, սակայն այս մեղադրանքները չհաստատվեցին, իսկ Լը Պենը անձամբ ժխտեց այդ ամենը։
Ծառայության ավարտից հետո նա շարունակեց ուսումն իրավաբանական ֆակուլտետում, նաև սկսեց ուսումնասիրել քաղաքագիտություն։
Այն ամենը, ինչ ես ունեմ (ֆիլմ)
Սյուժե
Լորել Հեսթերը (Ջուլիանա Մուր) Նյու Ջերսի նահանգի ոստիկանության վաստակավոր սպա է, որն ապրում է իր սիրեցյալ Սթեյսի Անդրեի (Էլեն Փեյջ) հետ։ Անսպասելիորեն Լորենն իմանում է, որ իր մոտ հայտնաբերվել է 4-րդ աստիճանի թոքերի քաղցկեղ և նրա ապրելու շանսերը մեծ չեն։ Նա ցանկանում է թոշակային խնայողությունները նվիրաբերել իր կյանքի ընկերոջը, ինչպես դա անում են իր հետերոսեքսուալ գործընկերները։ Սակայն տեղական իշխանությունները մերժում են Լորելի խնդրանքը, քանի որ նրա կյանքի ուղեկիցը կին էր։ Լորելը, որը միշտ թաքցրել է իր սեռական կողմնորոշումը գործընկերներից ու ղեկավարությունից, մահվան շեմին սկսում է բացահայտ պայքարել արդարության համար՝ հանուն այն կնոջ՝ ում սիրում է։ Պայքարին միանում են նաև Լորելի գործընկեր Դեյն Ուելսը (Մայքլ Շենոն) և ակտիվիստ Սթիվեն Գոլդշտեյնը (Սթիվ Կարել)։ Նրանց ուժերի շնորհիվ և՛  ոստիկանությունը, և՛ սովորական քաղաքացիները սկսեցին պայքարել օրենքի հավասարության համար։